**GUVERNUL ROMÂNIEI**



**HOTĂRÂRE**

**privind** **actualizarea Strategiei naționale de management al riscului la inundații pe termen mediu și lung, aprobată prin Hotărârea Guvernului nr. 846/2010**

Având în vedere prevederile Directivei 2007/60/CE a Parlamentului European și a Consiliului din 23 octombrie 2007 privind evaluarea și gestionarea riscurilor de inundații,

În conformitate cu prevederile art. 43 alin. (18) și art.67 din Legea apelor nr. 107/1996, cu modificările și completările ulterioare, ale Hotărârii Guvernului nr.557/2016 privind managementul tipurilor de risc, cu modificările și completările ulterioare, precum și ale Hotărârii Guvernului nr. 379/2022 privind aprobarea Metodologiei de elaborare, implementare, monitorizare, evaluare şi actualizare a strategiilor guvernamentale,

În temeiul art. 108 din Constituția României, republicată,

**Guvernul României adoptă prezenta hotărâre**:

**Articol unic** - Se actualizează Strategia națională de management al riscului la inundații pe termen mediu și lung, aprobată prin Hotărârea Guvernului nr. 846/2010, prevăzută în anexa care face parte integrantă din prezenta hotărâre.

**PRIM-MINISTRU**

**Ion-Marcel CIOLACU**